1. ΒΑΣΙΛΙΚΟΝ ΔΙΑΤΑΓΜΑ υπ' αριθ. 473 της 10/26 Ίουλ/1961 (ΦΕΚ Α' 119) Περί εισφοράς επαγγελματικού κινδύνου Έχοντες υπ' όψιν: α)Τας διατάξεις του δια του άρθρ. 3 του Ν.Δ. 4104/60 προστεθέντος εδαφ. θ΄ εις το άρθρ. 24 του Α .Ν. 1846/51. β)Την κατά την υπ' αριθ.1/3.1.61 συνεδρίασιν του Διοικητικού Συμβουλίου του Ιδρύματος Κοινωνικών Ασφαλίσεων διατυπωθείσαν υπ' αριθ. 536/61 γνώμην αυτού. γ)Την κατά τας υπ' αριθ. 5/19.12.60, 6/29.12.60 και 7/9.1.61 συνεδριάσεις της Επιτροπής Προλήψεως Εργατικών Ατυχημάτων διατυπωθείσαν γνώμην αυτής. δ)Την κατά τας υπ' αριθ. 606/11.3.61 και 609/20.3.61 συνεδριάσεις του Συμβουλίου Κοινωνικής Ασφαλίσεως σύμφωνον γνώμην αυτού, και ε)Την υπ' αριθ. 370/1961 γνώμην του Συμβουλίου της Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Υπόχρεοι εις καταβολήν εισφοράς επαγγελματικού κίνδυνου Άρθρ.1.-1.Υπόχρεοι εργοδόται δια την καταβολήν υπέρ του Ιδρύματος Κοινωνικών Ασφαλίσεων της εισφοράς επαγγελματικού κίνδυνου ορίζονται οι απασχολούντες μισθωτούς υπαγομένους εις την ασφάλισιν του Ι.Κ.Α., εφ' όσον ούτοι εργάζονται εις τινα των κάτωθι κατά κατηγορίας επιχειρήσεων ή εργασιών: Εργασίαι μηχανικής καλλιεργείας εν γένει. Εργασίαι δι' ελκυστήρων (τρακτέρ) και σκαπτικών μηχανών. Εργασίαι δια θεριστικών ή αλωνιστικών μηχανών.  Εργασίαι δια θεριζοαλωνιστικών μηχανών (κομπίνες). Εργασίαι δια μηχανών προς καταπολέμησιν επιβλαβών εντόμων, μυκήτων, βακτηρίων και ιών. Λιγνιτωρυχεία. Μεταλλεία σίδηρου πάσης φύσεως. Μεταλλεία άλλων μετάλλων. Ορυχεία υδρογονανθράκων και γηγενών καυσίμων αερίων (πετρελαιοπηγαί, ορυχεία πισσωδών ουσιών, κ.λ.π.). Λατομεία οικοδομικών λίθων, μαρμάρων, σχιστολίθων.  Λατομεία δια την χημικήν βιομηχανίαν και παραγωγήν λιπασμάτων. Ορυχεία θείου και θειούχα μικτά. Ορυχεία βαρυτίνης. Ορυχεία λευκολίθου. Λατομεία γύψου. Λατομεία χαλαζίου. Λατομεία μυλοπετρών, Ορυχεία αμιάντου.  Σμυριδορυχεία. Ορυχεία στεατίτου. Εργασίαι προς ανεύρεσιν παντοειδών ορυκτών. Σφαγή ζωών και εκδορά αυτών. Ακροκαθαριστήρια, κατεργασία εντέρων. Αλλαντοποιΐα, χρησιμοποιούσα αξιόλογα μηχανικά μέσα και κινητήριον δύναμιν. Βιομηχανίαι εδωδίμων ζωϊκών λιπών. Βιομηχανία διατηρουμένων οπωρών και λαχανικών. Βιομηχανία ζαχαρωδών προϊόντων εκ φρούτων και φυτών, διατηρουμένων εντός στεγανών δοχείων. Αλευροποιΐα με δευτερεύουσαν δραστηριότητα ελαιοτριβείου. Αποφλοίωσις, απόξεσις και στίλβωσις ορύζης. Βιομηχανία επεξεργασίας οσπρίων. Βιομηχανία μπισκότων. Βιομηχανία ζαχαροπλαστικής. Ζαχαροποιΐα. Σοκολατοποιΐα. Βιομηχανία ζαχαρωδών προϊόντων. Διάφοροι βιομηχανίαι ειδών διατροφής  (παραγωγή αμύλου, αμυλοσακχάρου, σταφυλοσακχάρου, ζυμών, ζυμαρικών, μαγειρικών λιπών, παρασκευή τροφών δια ζώα και πτηνά, παραγωγή πάγου, καθαρισμός   και    τριβή    άλατος,    τριβή (Μετά την σελ. 144,14(α) Σελ. 144,41 180 - 17 Εισφορά Επαγγελματικού Κινδύνου 15Β.Γ.ε.1 και συσκευασία μπαχαρικών, παραγωγή μουστάρδας και μαγιονέζας, παραγωγή όξους). Βιομηχανίαι ποτών (οινοπνευματοποιΐα, ποτοποιΐα). Οινοποιΐα, ζυθοποιΐα και βυνοποιΐα, παρασκευή χυμού οπωρών και αεριούχων ποτών. Καπνοβιομηχανία (επεξεργασία φύλλων καπνού, παραγωγή σιγάρων, σιγαρέττων και ταμπάκου ). Υφαντικαί βιομηχανίαι εκκοκιστήρια νηματουργεία, στριπτήρια και υφαντήρια βάμβακος, εριουργία, μεταξουργεία, κατεργασία ιούτης, λίνου και καννάβεως, δαντελοποΐα και. ταινιοπλεκτική, βαφεία, τυποβαφεία και φινιριστήρια νημάτων και υφασμάτων, καλτσοποιΐα, φανελλοποΐα, πλεκτική υφασμάτων, βιομηχανίαι σχοινίων και σπάγγων, λοιπαί υφαντικαί βιομηχανίαι και βιοτεχνίαι, εφ' όσον έχουν περισσοτέρους των πέντε ιστών. Βιομηχανίαι ειδών υποδήσεως. Βιομηχανία ειδών ενδυμασίας (ραπτική εν γένει, χρησιμοποιούσα ηλεκτροκίνητα μηχανήματα κοπής, κατασκευή ορθοπεδικών και ιατρικών ζωνών και επιδέσμων, περιλαμβανομένων και των κορσέδων, λαστέξ, κηλεπιδέσμων, κ.λ.π. πιλοποιΐα, κατασκευή χειροκτίων, αλεξιβροχίων, αλεξηλίων και ράβδων). Βιομηχανίαι διαφόρων ειδών εξ υφάσματος (στρωματοποιΐα, εφαπλωματοποιΐα, κατασκευή πανικών οικιακής χρήσεως κεντημάτων, τεντών, σκηνών, σάκκων, σημαιών, κλπ.). Βιομηχανίαι ξύλου και φελλού (πριστήρια και μηχανική κατεργασία του ξύλου κατασκευή ειδών συσκευασίας εκ ξύλου και διαφόρων φυτών, κατασκευή ειδών εκ φελλού). Βιομηχανία επίπλων και ειδών επιπλώσεως, Βιομηχανία χάρτου και. κατασκευής ειδών εκ χάρτου (παραγωγή χαρτομάζης, χάρτου, χαρτονίου, κατασκευή χαρτοσάκκων και χαρτοσακουλών, κυτοποιΐα βιομηχανία, επεξεργασίας χάρτου). Βιομηχανία εκτυπώσεως, εκδόσεως βιβλίων και εντύπων εν γένει. Βιομηχανία ασβεστοποιΐας. Βιομηχανία δέρματος και ειδών εκ δέρματος. Βιομηχανία ελαστικού. Βασικαί χημικαί βιομηχανίαι, περιλαμβανομένης και της παραγωγής λιπασμάτων. Βιομηχανίαι λιπαρών ουσιών ζωΐκής ή φυτικής προελεύσεως. Βιομηχανίαι ελαιοχρωμάτων, βερνικίων και στιλβωμάτων. Βιομηχανίαι φαρμακευτικών προϊόντων, αρωματοποιΐας, παρασκευή καλλυντικών, σαπωνοποιΐα. Βιομηχανία διϋλίσεως πετρελαιοειδών. Βιομηχανίαι διαφόρων προϊόντων πετρελαίου και άνθρακος. Σελ.  144,42 180 - 18 Βιομηχανίαι κατασκευής υλικών δι' οικοδομάς εξ οπτής γης. Υαλουργία και κατασκευή κατόπτρων χρησιμοποιούσα μηχανήματα. Βιομηχανίαι κατασκευής ειδών εκ πηλού, πορσελάνης και φαβεντιανών. Βιομηχανίαι τσιμέντων. Βιομηχανίαι μη μεταλλικών ορυκτών (γύψου, στόκου, τριβής μαρμάρου, τσιμεντοσωλήνων και τσιμεντολίθων, κατασκευή μωσαϊκών πλακών και πλακών επιστρώσεως, κατεργασία μαρμάρου, σμύριδος). Βιομηχανίαι παραγωγής και κατεργασίαι χυτοσιδήρου, σιδήρου και χάλυβος. Μεταλλουργία μολύβδου, σιδηρονικελίου, χαλκού και αλουμινίου και των κραμάτων αυτών. Μεταλλουργία άλλων κοινών μετάλλων. Βιομηχανίαι κατασκευής αντικειμένων εκ μετάλλου. Βιομηχανίαι κατασκευής μηχανών και συσκευών. Μηχανουργεία. Βιομηχανίαι κατασκευής ηλεκτρικών μηχανών και συσκευών και λοιπών ηλεκτρικών ειδών. Κατασκευή μεταφορικών μέσων (ναυπηγεία κατασκευών και επισκευών πλοίων, διάλυσις πλοίων, κατασκευή σιδηροδρομικού υλικού, κατασκευή και επισκευή αυτοκινήτων, οχημάτων, μοτοσυκλετών και ποδηλάτων, κατασκευή και επισκευή αεροπλάνων, αμαξών). Βιομηχανίαι κατασκευής ιατροχειρουργικών εργαλείων και οργάνων ακριβείας μετρήσεως και ελέγχου. Βιομηχανίαι κατασκευής φωτογραφικού υλικού και οπτικών οργάνων. Βιομηχανίαι κατασκευής ειδών γραφείου. Βιομηχανίαι κατασκευής ψευδοκοσμημάτων, πτερών, τεχνητών ανθέων, κομβίων εξ οστών, ψηκτρών, και σημάτων. Εργοτάξια τεχνικών έργων και οικοδομών. Ηλεκτρισμός και φωταέριον. Υπηρεσίαι διανομής ύδατος. Υπηρεσίαι υγιεινής (υπόνομοι, αποκομιδή απορριμμάτων, χρησιμοποίησις και καταστροφή απορριμμάτων, εκκένωσις βόθρων). Μεταφοραί εμπορευμάτων δι' αυτοκινήτων. Θαλάσσιαι μεταφοραί εμπορευμάτων. Υπηρεσίαι Ναυαγοσωστικαί. Υπηρεσίαι φορτώσεως και εκφορτώσεως πλοίων.  Εναέριοι μεταφοραί επιβατών και εμπορευμάτων. Αποθηκεύσεις.  Ιπποδρομίαι. Ιπποδρόμια. (τσίρκα). 15Β.Γ.ε.1 Εισφορά Επαγγελματικού Κινδύνου 2.Δεν καταβάλλεται εισφορά επαγγελματικού κινδύνου δια το υπαλληλικόν και υπηρετικόν προσωπικόν το απασχολούμενον εις τα γραφεία των περί ων η προηγουμένη παράγραφος επιχειρήσεων και εργασιών και δια το προσωπικον το απασχολούμενον εις αποθήκας ετοίμων προϊόντων των εργοστασίων των εν λόγω επιχειρήσεων υπό τον όρον ότι ταύτα αποθηκεύονται εις κεχωρισμένας αποθήκας πληρούσας τους όρους υγιεινής και ασφαλείας. Ομοίως δεν καταβάλλεται η εν λόγω εισφορά δια το προσωπικόν των Τμημάτων Συσκευασίας των αυτών επιχειρήσεων και εργασιών εις τα οποία δεν χρησιμοποιούνται μηχανικά μέσα συσκευασίας, εξαιρέσει των τμημάτων συσκευασίας των καπνοβιομηχανιών, αποθηκών επεξεργασίας καπνού και των τμημάτων συσκευασίας προϊόντων κονιωδών, εκρηκτικών, αναφλεξίμων, δηλητηριωδών και καυστικών. Υποχρεώσεις εργοδοτών δηλώσεως ατυχημάτων Άρθρ.2.-1.Οι υπαγόμενοι εις τας διατάξεις του παρόντος εργοδόται υποχρεούνται όπως τηρούν «Βιβλίον δηλώσεως εργατικών ατυχημάτων» ο τύπος του οποίου θέλει καθορισθή δι' αποφάσεως του Υπουργού Εργασίας. 2.Οι αυτοί εργοδόται υποχρεούνται όπως αναγγέλλουν εις την αρμοδίαν Επιθεώρησιν Εργασίας του Υπουργείου Εργασίας παν ατύχημα επισυμβάν κατά την εκτέλεσιν της εργασίας ή εξ αφορμής αυτής εις πρόσωπα υπαγόμενα εις την ασφάλισιν του Ι.Κ.Α. Η αναγγελία ενεργείται καθ' ον τρόπον και εντός των προθεσμιών των οριζομένων υπό της ισχυούσης νομοθεσίας. 3.Ο εργοδότης, ο αντιπρόσωπος αυτού, ο ησφαλισμένος και εν αδυναμία ή θανάτω τούτου οι εξ αυτού έλκοντες δικαίωμα, ο τας πρώτας βοηθείας παρασχών ιατρός και πας υπάλληλος του Ι.Κ.Α. ως εκ της υπηρεσίας του λαβών γνώσιν, υποχρεούνται να αναγγείλουν εις το Ι.Κ.Α. παν ατύχημα επισυμβάν κατά την εκτέλεσιν της εργασίας ή εξ αφορμής αυτής εις πρόσωπον υπαγόμενον εις την ασφάλισιν του Ι.Κ.Α. Ο εργοδότης υποχρεούται ωσαύτως, ασχέτως προς την ανωτέρω αναγγελίαν να εφοδιάζη τον παθόντα με βεβαίωσιν περί της επελεύσεως εν τη εργασία ή εξ αφορμής αυτής του ατυχήματος. Η αναγγελία του ατυχήματος ενεργείται καθ' ον τρόπον και εντός των προθεσμιών των οριζομένων υπό της εκάστοτε ισχυούσης νομοθεσίας του Ι.Κ.Α. περί αναγγελίας των εργατικών ατυχημάτων. Αναγγελία ατυχημάτων εις Υπουργείον Εργασίας. Άρθρ.3.-1.Το Ι.Κ.Α. υποχρεούται όπως κατ' έτος και εντός του πρώτου δίμηνου εκάστου ημερολογι ακού έτους αναγγέλλη εις το Υπουργείον Εργασίας πάντα τα δηλωθέντα αυτώ εντός του προηγουμένου ημερολογιακού έτους εργατικά ατυχήματα, τα προκαλέσαντα σωματικήν βλάβην ή βλάβην της υγείας εις ησφαλισμένον του Ι.Κ.Α. συνεπεία της οποίας επήλθεν ανικανότης αυτών διαρκείας 7 τουλάχιστον ημερών παρέχον πλήρη στοιχεία των εργοδοτών, των παθόντων ησφαλισμένων, της προκληθείσης αυτοίς βλάβης και της διαρκείας και ανικανότητός των. 2.Όπου εν τω παρόντι Β. Δ/τι γίνεται χρήσις του όρου «ατύχημα» ή «εργατικόν ατύχημα» νοείται και η επαγγελματική ασθένεια. Όροι μειώσεως της εισφοράς Άρθρ.4.-Εφ' όσον εκ των τηρουμένων παρά τω Ι.Κ.Α. στοιχείων προκύπτει ότι ουδέν ατύχημα ή επαγγελματική ασθένεια εξ ων προεκλήθη ανικανότης προς εργασίαν δι' ην κατεβλήθη επίδομα πλέον των επτά τουλάχιστον ημερών έλαβε χώραν παρά τινι των υπαγομένων εις τας διατάξεις του άρθρ. 3 Ν.Δ. 4104/60 επιχειρήσεων επί δύο συνεχή έτη δύνανται ο εργοδότης δι' εγγράφου αιτήσεως απευθυνομένης εις το Υποκατάστημα του Ι.Κ.Α. της περιφερείας ένθα αι εγκαταστάσεις της επιχειρήσεως να αιτήσηται την μείωσιν της εισφοράς επαγγελματικού κινδύνου εις 0,5%. Ως χρόνος ενάρξεως της πρώτης διετίας θεωρείται η 1η Οκτ. 1960. Η αίτησις μετά της σχετικής γνωμοδοτήσεως του Διοικητικού Συμβουλίου του Ι.Κ.Α. υποβάλλεται εις το Υπουργείον Εργασίας δια την έκδοσιν του κατά το άρθρ. 3 του Ν.Δ. 4104/60 Β. Δ/τος. Η μείωσις της εισφοράς επαγγελματικού κίνδυνου ισχύει από της δημοσιεύσεως του οικείου Β. Δ/τος εις την Εφημερίδα της Κυβερνήσεως αίρεται δε εφ' όσον ήθελεν επισυμβή εργατικόν ατύχημα ή επαγγελματική ασθένεια εξ ων προεκλήθη ανικανότης δι' ην κατεβλήθη επίδομα επτά τουλάχιστον ημερών εις ησφαλισμένον μισθωτόν της ην αφορά τούτο επιχειρήσεως και ουχί πάντως προ της παρόδου διετίας από της δημοσιεύσεως του ορίζοντος την μείωσιν Β. Δ/τος. Προϋποθέσεις καταβολής ηυξημένης εισφοράς Άρθρ.5.-Εάν παρά της αρμοδίας Επιθεωρήσεως Εργασίας διαπιστούται η παρά τινος των υπαγομένων εις τας διατάξεις του άρθρ. 3 Ν.Δ. 4104/60 επιχειρήσεων μη τήρησις των όρων ασφαλείας και υγιεινής του προσωπικού, αυτή γνωστοποιεί τούτο εγγράφως εις το ΙΚΑ. Εις το έγγραφον δέον να σημειούται η έκτασις των σημειουμένων παραλείψεων και το μέγεθος του κινδύνου επελεύσεως εργατικών ατυχημάτων και επαγγελματικών ασθενειών. (Μετά την σελ. 144,42) Σελ. 144,43 Εισφορά Επαγγελματικού Κινδύνου 15Β.Γ.ε.1 Η βάσει του ανωτέρου εγγράφου εκδιδομένη γνωμοδότησις του Διοικητικού Συμβουλίου του Ι.Κ.Α. εις ην απαραιτήτως θα προτείνεται και το ποσοστόν αυξήσεως της εισφοράς επαγγελματικού κινδύνου, υποβάλλεται εις το Υπουργείον Εργασίας δια την έκδοσιν του κατά το άρθρ. 3 του Ν.Δ. 4104/60 Ν.Δ/τος. Εάν η κατά τα ανωτέρω μη τήρησις των όρων υγιεινής και ασφαλείας του προσωπικού παρά τινι επιχειρήσει διαπιστούται παρά του Ι.Κ.Α., τούτο γνωστοποιεί δι' εγγράφου του τας σημειωθείσας παραλείψεις εις την αρμοδίαν Επιθεώρησιν Εργασίας, ήτις εντός τρίμηνου οφείλει να γνωρίση εις το Ι.Κ.Α. επί της περί τούτου γενομένης ερεύνης και της συμμορφώσεως ή μη της επιχειρήσεως προς τας υποδείξεις ταύτης. Παρερχομένου απράκτου του τριμήνου εκδίδεται η κατά την προηγουμένην παράγραφον γνωμοδότησις του Δ.Σ. του Ι.Κ.Α. και κινείται η όλη διαδικασία αυξήσεως της εισφοράς επαγγελματικού κινδύνου επί τη βάσει εκθέσεως του οικείου Υποκαταστήματος του Ι.Κ.Α. Η αύξησις της εισφοράς επαγγελματικού κινδύνου ισχύει από της δημοσιεύσεως του οικείου Β.Δ/τος εις την Εφημερίδα της Κυβερνήσεως, αίρεται δε εφ' όσον, η καθ' ης αύτη επιχείρησις ήθελεν συμμορφωθή προς τας υποδείξεις της οικείας Επιθεωρήσεως Εργασίας και πάντως ουχί προ της παρόδου έτους από της δημοσιεύσεως του επιβάλλοντος την αύξησιν Β.Δ/τος. Περί της συμμορφώσεως της επιχειρήσεως προς τας υποδείξεις της οικείας Επιθεωρήσεως Εργασίας ενημερούται εγγράφως παρά ταύτης το Ι.Κ.Α. Εισφορά μικτών επιχειρήσεων Άρθρ.6.-1.Ως μικταί επιχειρήσεις δια την εφαρμογήν του παρόντος νοούνται αι εμποροβιομηχανικαί, αι εμποροβιοτεχνικαί, και επαγγελματοβιοτεχνικαί τοιαύται, εφ' όσον αξιόλογον τμήμα της δραστηριότητος αυτών, αυτοτελώς εξεταζόμενον, εμπίπτη εις τινα των εν άρθρ. 1 παρ. 1 αναφερομένων κατηγοριών βιομηχανιών και εργατών. 2.Δια τας μικτάς επιχειρήσεις η υποχρέωσις καταβολής εισφοράς επαγγελματικού κινδύνου περιορίζεται εις το προσωπικόν το απασχολούμενον εις το τμήμα της επιχειρήσεως όπερ περιλαμβάνεται εις τινα των κατηγοριών των περί ων το άρθρ. 1 παρ. 1 του παρόντος βιομηχανιών ή εργασιών. Έναρξις καταβολής εισφοράς Άρθρ.7.-Η υποχρέωσις καταβολής εισφοράς επαγγελματικού κινδύνου άρχεται από της πρώτης του επομένου της δημοσιεύσεως του παρόντος μηνός. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος, Σελ. 144,44 15Β.Γ.ε.1 Εισφορά Επαγγελματικού Κινδύνου 